Nii näiteks on tänane Äripäev esitlenud meile nn Läti antifašisti Eduard Gontšarovi avalikke mõtisklusi. Mind personaalselt ajab samas koheselt muigama mõte sellest, kuidas see isik ilmselt väidab, et Lätis valitseb fašistlik režiim, mille vastu ta žihhaadi peab. Teadaolevalt on see sama Gontšarov Lätis nn "Vene marsi" organiseerijaid ja vaadetelt rohkem fašist, kui kõik eestlased kokku. See aga selleks.  Igal juhul nagu eelpool märkisin, on Äripäev korjanud üles üllitisest "Den za Dnjom" Läti "antifašistide komitee" esimehe Eduard Gontšarov'i veendumuse, et pronkssõduri Tallinna kesklinnast äraviimine ja sellele järgnenud massirahutused olid osaks operatsioonist Venemaa föderatsiooni naaberriikidest "vene raha" väljasurumiseks.